Legal Document

Category: 443

Text:
20. ΝΟΜΟΘΕΤ. ΔΙΑΤΑΓΜΑ υπ’ αριθ. 329 της 5/5 Μαρτ. 1974 (ΦΕΚ Α΄ 56) Περί τροποποιήσεως και συμπληρώσεως των διατάξεων του δια του Νόμ. 1587/1950 κυρωθέντος Α.Ν. 1521/1950 «περί φόρου μεταβιβάσεως ακινήτων». Άρθρ.1.-1.(Προστίθενται παρ. 2, 3, 4 και 5 εις το άρθρ. 8 Νόμ. 1587/1950, ανωτ. αριθ. 5). 2.Η παρ. 2 του άρθρ.8 του δια του Νόμ. 1587/1950 κυρωθέντος Α.Ν. 1521/1950 «περί φόρου μεταβιβάσεως ακινήτων» αριθμείται εφ’ εξής ως παρ. 6. 3.(Αντικαθίσταται η παρ. 1 του άρθρ. 7 Νόμ. 1587/1950). 4.Αι παρ. 2, 3, 4, 5, 6 και 7 του άρθρ. 7 του δια του Νόμ. 1587/1950 κυρωθέντος Α.Ν. 1521/1950 «περί φόρου μεταβιβάσεως ακινήτων» αριθμούνται εφ’ εξής ως παρ. 6, 7, 8, 9, 10 και 11. 5.(Αντικαθίσταται το άρθρ. 9 Νόμ. 1587/1950). Άρθρ.2.-1.Η υπό της παρ. 1 του άρθρ. 1 του παρόντος προβλεπομένη διαδικασία, έχει εφαρμογήν, επί έξ μήνας από της ενάρξεως ισχύος του παρόντος και επί υποθέσεων εκκρεμουσών κατά τον χρόνον τούτον είτε ενώπιον των φορολογικών Αρχών προς έλεγχον, είτε ενώπιον των Φορολογικών Πρωτοδικείων προς συζήτησιν. 2.Προς τούτο υποβάλλεται σχετική δήλωσις φόρου μεταβιβάσεως ακινήτων εις τον αρμόδιον Οικον. Έφορον, όστις προσδιορίζει εκ νέου την αγοραίαν αξίαν του μεταβιβασθέντος ακινήτου, εν περιπτώσει δε εμπροθέσμου αποδοχής ταύτης δι’ υποβολής σχετικής συμπληρωματικής δηλώσεως και ταυτοχρόνου καταβολής του αναλογούντος φόρου, η μεταβίβασις θεωρείται περαιωθείσα ως ειλικρινής, απαλλασσομένη πάσης προσαυξήσεως ή προσθέτου φόρου. 3.Επί υποθέσεων εκκρεμουσών ενώπιον των Φορολογικών Πρωτοδικείων, η ως άνω διαδικασία δέον να περαιωθή 10 τουλάχιστον ημέρας προ της συζητήσεως, καταργουμένης ούτω της δίκης, άλλως η διαδικασία αύτη είναι αυτοδικαίως άκυρος, επιστρεφομένου άμα του καταβληθέντος φόρου. Άρθρ.3.-Η ισχύς του παρόντος άρχεται από της 1ης Μαΐου 1974.